Žalsvoji musmirė

Žalsvoji musmirė (Amanita phalloides) – musmirių (Amanita) genties mirtinai nuodingas grybas, kuriame daug nuodingų medžiagų.

 Apibūdinimas 
Kepurėlė 7-10 (15-20) cm skersmens, iš pradžių iškili, vėliau paplokščia, lygi, kartais arti pakraščių su balto apvalkalo lengvai nusilupančiais ar didesnio lietaus nuplaunamais lopinėliais, žalia, gelsvai žalia, rusvai žalia, išblunkanti iki gelsvos ar net balkšvos spalvos. Lakšteliai balti, tankūs, minkšti, laisvi. Kotas 5-15 cm ilgio, 1-3 cm storio, baltas, pilkšvo, gelsvai žalsvo atspalvio, išmargintas skersiniais žalsvais dryželiais, su odišku baltu, rievėtu, plačiu ir lengvai nukrentančiu rinkiu, pamatinę dalį gaubia žalsva, skiautėta išnara. Trama balta, po luobele žalsva, minkšta.

Lietuvoje auga liepos – spalio mėnesiais mišriuose ir lapuočių miškuose.Vincentas Urbonas. Grybai. Vilnius: Mokslas, 1986. p. 161.

 Galerija 

 Šaltiniai 

 Nuorodos 
 indexfungorum.org / Amanita phalloides

Kategorija:Agarikiečiai
Kategorija:Nuodingieji grybai